Եվ «Մարտի 1»-ի, և ցանկացած քրեական գործի հետ կապված ես կարծում եմ, որ պետք է գերիշխեն ՀՀ Սահմանադրությունն ու օրենքները՝ անկախ ամեն ինչից, անկախ և այսօր, և նախկինում, և ապագայում զբաղեցրած պաշտոնից, սոցիալական դիրքից, կուսակցական պատկանելությունից։ «Մարտի 1»-ից մինչև ամենասովորական գողություն պետք է գերիշխի օրենքը։ Մենք պետք է պայքարենք ոչ թե անձերի, այլ վատ երևույթների դեմ։ Երբ դու պայքարում ես անձերի դեմ, դա կարող է վերածվել վհուկների որսի կամ վենդետայի։ Եթե դու պայքարում ես երևույթների դեմ, դա քեզ վեր է պահում միջանձնային պայքարից, և դու իրականացնում ես քո գործողությունները։ Կա ՀՀ Սահմանադրություն, ՀՀ քրեական օրենսգիրք, պետք է ամեն ինչ լինի անաչառ, օրենքի տառին համաձայն։